Albert Hames

De **Albert Hames**, gebuer den 13. Januar 1910 zu Rëmeleng, a gestuerwen de 26. September 1989 zu Esch-Uelzecht, war e lëtzebuergesche Sculpteur, Restaurateur a Konschtenseignant.

## Liewen
Den Albert Hames ass dat eenzegt Kand vum Eisebunner Alphonse Hames an der Suzanne Webert, déi aus enger loutrengescher Famill staamt.

1924 kënnt hien als Schüler an d**[[Lycée technique d'Esch-sur-Alzette|École professionelle]]'' zu [[Esch-Uelzecht]] a geet do a verschidde Konschtcoursen.

[[1929]] mécht hien e Stage an der Konschtschräinerei Hammerel zu [[Esch-Uelzecht]] a geet niewebäi a Course fir Modelage an Zeechnen.

[[1930]] schafft hien am Atelier vum lëtzebuergesche Sculpteur [[Albert Kratzenberg]] ([[1890]]-[[1966]]).

[[1933]] gëtt den Albert Hames Member am [[Cercle artistique de Luxembourg]].

[[1934]] ass hie Stagiaire op der ''Staatliche Berufsfachschule für Holzbildhauer und Schnitzer'' zu [[Oberammergau]] a [[Bayern]] fir sech an der Holzschnëtzlerei ze perfektionéieren.

[[1938]] studéiert hien op der [[École nationale supérieure des beaux-arts de Paris|École nationale supérieure des beaux-arts]] zu [[Paräis]].

[[1946]] fänkt hien als ''Chargé de cours'' an der ''École professionelle'' zu Esch-Uelzecht un.

Hie gëtt [[1953]] mat der Néiesch Léonie Colas vu Rëmeleng bestuet.

[[1975]] gëtt hie pensionéiert.

De 26. Dezember 1989 stierft hien am Alter vun 79 Joer no engem [[Häerzinfarkt]] um Wee fir an d'Klinik. Hie gëtt an d'Familljegraf zu Rëmeleng um Kierfecht bäigesat.

Zanter 2011 stinn dem Albert Hames seng Haiser a säin Atelier vu Rëmeleng op der [[Lëscht vun de klasséierte Monumenter]].

==Wierk==
* Kräizwee an der [[Kierch Bungeref|Kierch]] zu [[Bungeref]]
* Portal, [[Tabernakel]], Kräizwee a [[Kräizegungsgrupp]] an der [[Kierch Dippech|Kierch]] zu [[Dippech]]
* [[Kräizwee]] an der [[Basilika Iechternach|Basilika]] zu [[Iechternach]]
* [[Monument aux morts Jonglënster|Monument aux morts]] um Giewel vun der Baltesschéier op der ''Place des Enrôlés de Force – Victimes du Nazisme'' zu [[Jonglënster]]
* Erënnerungsplack un d'Krichsaffer op der Fassad vun der [[Kierch Käerch|Kierch]] zu [[Käerch]]
* Statu vun der [[Consolatrix Afflictorum|Tréischterin]], Jousefsaltor, zwee [[Ambo]]ne mat engem Relief drop, Kräizwee, [[Pietà]], [[Dafsteen]], Volleksaltor mat der leschter Owesmoolzecht an Herz-Jesu-Statu an der [[Kierch Lëtzebuerg-Bouneweg|Kierch]] zu [[Lëtzebuerg (Stad)|Lëtzebuerg]]-[[Bouneweg]]
* Jousef-Statu an der [[Jousefskierch um Lampertsbierg]]
* Maquette fir d'Monument vun den Affer vum Zweete Weltkrich zu [[Mamer]]
* Kräizwee an der [[Kierch Osper|Kierch]] zu [[Osper]]
* [[Kräizegungsgrupp]] an der [[Kierch Rolleng (Péiteng)|Kierch]] zu [[Rolleng (Péiteng)|Rolleng]] bei [[Péiteng]]
* Kräizegungsgrupp an der [[Kierch Rëmeleng|Kierch]] zu [[Rëmeleng]] (d'Christusfigur gouf [[1980]] duerch en neit Wierk ersat)
* Kräizwee an der [[Kierch Wäicherdang|Kierch]] zu [[Wäicherdang]]
* Monument mat Statu vum [[Jean-Pierre Bausch]] am Park zu Rëmeleng
* Aacht Relieffer op der Fassad vum Gemenge-Gebai zu Rëmeleng
* Véier Relieffer op der Fassad vum Policebüro, dem fréiere Gendarmeriesgebai, zu Rëmeleng
* Zeechnung fir d'Eisegitter viru senger Hausdier am Hädterwee zu Rëmeleng
* Monument fir d'Affer vum Zweete Weltkrich zu [[Colmer-Bierg]]
* Skulpturaarbechte vum [[Monument aux morts Gare Lëtzebuerg|Monument aux morts]] am Gebai vun der [[Gare (Stad Lëtzebuerg)|Gare]] zu Lëtzebuerg-[[Garer Quartier (Stad Lëtzebuerg)|Gare]]
* Monument fir d'Krichsaffer zu [[Sandweiler]]
* Monument fir d'Krichsaffer a Form vun engem Relief un der Fassad vun der Primärschoul zu [[Téiteng]]
* Mariestatue an der [[Kierch Jonglënster|Kierch]] zu [[Jonglënster]]
* Skulptur 'Famill', um "Widdem", bei der Märei zu [[Keel]]

==Ausstellungen==
* [[1996]]: Rétrospective iwwer d'Wierker vum Albert Hames
* [[2007]]: Kollektivausstellung mat Wierker vun de rëmelenger Konschtschafeneden [[Félix Corrent]] ([[1895]]-[[1968]]), Albert Hames, [[Émile Kirscht]] ([[1913]]-[[1994]]) a [[Foni Tissen]] ([[1909]]-[[1975]]) am Kader vum Centenaire vun der Gemeng Rëmeleng.

== Gielchen ==

* Chevalier vum [[Ordre de Mérite du Grand-Duché de Luxembourg]] (Promotioun 1974)

== Literatur ==
* Armstrong, Jamie."Albert Hames." konschtlexikon.lu. Last updated 2022-02-04. https://www.konschtlexikon.lu/entry/lkl001506/2/. Web. Accessed 15/07/2025 .
* [[Léon Blasen|Blasen, Léon]], 1985. Das Monument für die im Zweiten Weltkrieg gefallenen oder ums Leben gekommenen Luxemburger Eisenbahner. Die Denkmäler der Stadt Luxemburg, Folge 29. ''Télécran'' Jg. 7, Nr. 32: 24-25. Luxembourg.
* [[Alex Langini|Langini, Alex]], 1995. Albert Hames - "Restaurateur du Musée". ''Nos cahiers: Lëtzebuerger Zäitschrëft fir Kultur'' Joer 16, Nr. 2: 35-41. Luxembourg.
* Ludmann, René, 1995. Albert Hames (1910-1989). **' Joer 16, Nr. 2: 21-34. Luxembourg.
* Persin, Patrick-Gilles & Andrée Fonck, 2008. Albert Hames, sculpteur. Luxembourg: Patrick-Gilles Persin, 2008. 139 p.. Mat Fotoe vum Guy Wolff

## Kuckt och
* Lëscht vu lëtzebuergesche Konschtschafenden

## Um Spaweck
* Websäit iwwer den Albert Hames